תקיפת דינגו

דינגו ב[[קווינסלנד]]
תקיפות דינגו על בני אדם הן נדירות, וכאשר הן קורות מעורבים בהן בעיקר ילדים צעירים. עם זאת, כלבי הדינגו מהווים סכנה גדולה לבעלי חיים, במיוחד לכבשים ולעגלי בקר. גדר באורך 5,614 קילומטרים נבנתה בדרום מזרח אוסטרליה כדי להגן על בעלי החיים המבויתים מפני התקפות הדינגו.<ref></ref>

כלבי הדינגו קטנים בהרבה מאדם מבוגר ולכן בדרך כלל אינם מהווים איום רב עליהם. עם זאת, הם עלולים להוות איום על בני אדם פצועים, יחידים או קטנים מאוד, במיוחד תינוקות וילדים צעירים.<ref></ref><ref></ref><ref></ref>

בני אדם ודינגו בדרך כלל נוטים להתרחק זה מחברתו של זה, אך במקומות מסוימים, כמו באי פרייזר ובטריטוריה הצפונית, אינטראקציה הדוקה בין דינגו לבני אדם, במיוחד האכלת דינגו, הובילה לכך שבעלי החיים התרגלו לנוכחות בני האדם, מה שהוביל להתקפות.

התקפות דינגו על בעלי חיים, לעומת זאת, נפוצות למדי ומהוות דאגה רצינית לתעשיית בעלי החיים האוסטרלית.

== גורם ==
הסבירות להתקפות כלבי בר על בני אדם תלויה במידה רבה בקרבתם לסביבת בני אדם ולאופן שבו בני אדם מגיבים כלפיהם. כלבים שמואכלים או אוכלים שאריות אנושיות נמצאים בקרבה גדולה יותר לבני האדם, מתרגלים אליהם והסיכוי לפגיעה מהם עולה. במהלך מחקר על דינגו באי פרייזר, החוקרים טענו כי נוכחותם של בני האדם משפיעה על התנהגותם של הדינגו. תעשיית התיירות באי עודדה אנשים להתקרב לדינגו ללא זהירות, והתיירים כמעט ציפו למפגשים כאלה. אנשים איבדו את הזהירות שלהם כשהם מתמודדים עם דינגו בתדירות גבוהה יותר ויותר, ומספר האינטראקציות המדווחות גדל. האופן שבו הדינגו הגיבו כלפי בני אדם היה תלוי באופן שבו בני האדם התנהגו כלפיהם. דינגו נטו להראות התנהגות תוקפנית כאשר בני אדם נמלטו, ונטו להמלט כאשר בני אדם נעו לעברם תוקפנות. על פי אותו מחקר נראה היה שבני אדם שעושים תנוחות כנועות גרמו לתגובה נייטרלית או כנועה של הדינגו. נראה שדינגו הראו התנהגות תוקפנית כלפי בני אדם בסבירות דומה בתקופות שונות של השנה. עם זאת, זכרים בוגרים עלולים להיות מסוכנים יותר בעונת הרבייה ונקבות עלולות להיות מסוכנות כשהן מגדלות את הגורים שלהן.

ייתכן שחלק מההתקפות נובעות מ"משחק" של גורים צעירים, במיוחד עם ילדים. התקפות יכולות להיגרם גם מתגובות שווא של בני אדם להתנהגות תוקפנית ודומיננטית של דינגו. ההנחה היא שייתכן שהדינגו התחילו להתייחס למקורות מזון "אנושיים" (פחי אשפה, שאריות ועוד) כחלק מהטריטוריה שלהם, ולכן התקפות על בני אדם יכולות להתרחש מכיוון שהדינגו רואים בבני אדם מתחרים ורוצים להגן על מקורות המזון שלהם. עם זאת, ייתכן שחלק מכלבי הדינגו עלולים להתייחס לבני אדם, במיוחד ילדים, כטרף.<ref name="Fraser1"></ref><ref name="risk"></ref>

בעוד המקומיים נטו להפסיק את האכלת הכלבים, תיירים עדיין נוטים להאכיל אותם לעיתים קרובות.<ref name="Nord"></ref>

==התקפות==

בין 1996 ל-2001 דווחו 279 תקריות עם דינגו.

בדצמבר 1933 נעלמו שלוש בנות ליד הר קוט-טה,<ref></ref> ונשקלה האפשרות שהן הותקפו על ידי דינגו. זואולוגים מקומיים אמרו כי אין להם מידע ישיר על התקפות דינגו על בני אדם בעבר, אך ייתכן שדינגו מורעב יתקוף אדם חסר הגנה.<ref></ref> שלוש הבנות נמצאו ללא פגע יומיים לאחר מכן.<ref></ref>

בליל 17 באוגוסט 1980 נעלמה עזריה צ'מברלין בת תשעת השבועות מאתר לינה למרגלות האולורו במהלך חופשה משפחתית. אמה, לינדי (אליס לין) בת ה־32, טענה כי נלקחה מהאוהל בידי כלב דינגו. על אף שבחקירה הראשונית של המקרה המשטרה תמכה בטענות הזוג צ'מברלין, נפתחה חקירה מחודשת של המקרה, ומסקנותיה הסופיות היו כי לינדי צ'מברלין רצחה את בתה עזריה והיא נידונה למאסר עולם. רק מספר שנים מאוחר יותר, בזמן ריצוי העונש, נמצא באזור האולורו פריט לבוש של התינוקת עזריה, הראיה היחידה שהעידה על חפותה של לינדי צ'מברלין והביאה לשחרורה מהכלא.

ב-30 באפריל 2001 נהרג ילד בן תשע על ידי שני כלבי דינגו. האיכרים המקומיים הרגו בתגובה 31 כלבים.

בנובמבר 2012 נערך מצוד אחרי דינגו בן שישה חודשים שזכה לכינוי 'אינקי'.<ref name="Inky"></ref> המצוד, שארך כחודש, נערך מפני שהדינגו התנהג בצורה אלימה כלפי אנשים רבים, ונשך את חלקם.<ref name="Inky2"></ref> חלק מהחוקרים טענו שהתנהגותו התוקפנית של הדינגו אופיינית לגילו הצעיר.

==ראו גם==
*תקיפת זאב

==קישורים חיצוניים==
* 
*[https://www.bbc.com/news/world-australia-47985987 Australia dingo attack: Father saves toddler from wild dog] בחדשות ה-BBC 
*[https://theconversation.com/why-do-dingoes-attack-people-and-how-can-we-prevent-it-100515 Why do dingoes attack people, and how can we prevent it?] 

==הערות שוליים==

קטגוריה:תקיפות בני אדם על ידי בעלי חיים
קטגוריה:כלביים בתרבות